20. ΝΟΜΟΘΕΤ. ΔΙΑΤΑΓΜΑ υπ' αριθ. 1709 της 22 Ιουλ./31 Αυγ. 1942 Περί σωματικής αγωγής των δημοσίων και ιδιωτικών σχολείων της Στοιχειώδους Εκπαιδεύσεως. Εκυρώθη και διετηρήθη εν ισχύϊ τροποποιηθέν δια της υπ' αριθ. 298/1946 πράξεως Υπουργ. Συμβουλίου. Άρθρ.1.-1.Η σωματική αγωγή των σχολείων της στοιχειώδους εκπαιδεύσεως σκοπόν έχει την βελτίωσιν της υγείας και την ανάπτυξιν των σωματικών και ψυχικών δυνάμεων και δεξιοτήτων των μαθητών και μαθητριών αυτών δια της χρησιμοποιήσεως επιστημονικώς ενδεδειγμένων σωματικών ασκήσεων, αγωνισμάτων, παιδιών, εθνικών χορών κλπ. 2.Το αναλυτικόν πρόγραμμα της σωματικής αγωγής των σχολείων της στοιχειώδους εκπαιδεύσεως καθορισθήσεται δια   Διατάγματος του Υπουργού Θρησκευμάτων και Εθνικής Παιδείας μετά γνώμην του Ανωτάτου Συμβουλίου Εκπαιδεύσεως. Άρθρ.10.-Η κατά τας κειμένας διατάξεις οριζομένη διετής συμπληρωματική εκπαίδευσις πτυχιούχων δημοδιδασκάλων εν τοις Πανεπιστημίοις Αθηνών και Θεσσαλονίκης περιλαμβάνει υποχρεωτικώς και το μάθημα της Σωματικής Αγωγής. Άρθρ.11.-Εις την κατά τας κειμένας διατάξεις προβλεπομένην Επιτροπήν προς διενέργειαν δοκιμασίας δια την κατάληψιν θέσεων Επιθεωρητών της Στοιχειώδους Εκπαιδεύσεως μετέχει ως μέλος και ο Διευθυντής της Σωματικής Αγωγής του Υπουργείου Θρησκευμάτων και Εθνικής Παιδείας, η δε δοκιμασία των υποψηφίων επεκτείνεται και επί θέματος της Σωματικής Αγωγής. Άρθρ.12.-Αι λεπτομέρειαι δια την εφαρμογήν του παρόντος Ν.Δ/τος καθορισθήσονται δια Διαταγμάτων του Υπουργού Θρησκευμάτων και Εθνικής Παιδείας, καταργείται δε πάσα ετέρα διάταξις αντικειμένη εις τας διατάξεις του παρόντος ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. Άρθρ.2.-1.Η εις τας σωματικάς ασκήσεις συμμετοχή των μαθητών των σχολείων της στοιχειώδους εκπαιδεύσεως είναι υποχρεωτική, εξαιρουμένων μόνον των αναπήρων, καθώς και των πασχόντων εκ παθήσεων δυναμένων να επιταθώσι δια των σωματικών ασκήσεων. 2.Τα του τρόπου της απαλλαγής εκ των σωματικών ασκήσεων των μαθητών και μαθητριών της στοιχειώδους εκπαιδεύσεως καθορισθήσονται δια Διατάγματος του Υπουργού Θρησκευμάτων και Εθνικής Παιδείας, μετά γνώμην του Συμβουλίου Σχολικής Υγιεινής του Υπουργείου. Άρθρ.3-1.(Ηκυρώθη δια της υπ' αριθ. 298/1946 πράξεως Υπουργ. Συμβουλίου). 2.Αι υπό των σχολείων διατιθέμεναι δια τας σωματικάς ασκήσεις ώραι εντάσσονται εν τω ωρολογίω προγράμματι, τηρουμένων πάντοτε των υγιεινών και παιδαγωγικών κανόνων, απαγορεύεται δε απολύτως η χρησιμοποίησις ωρών μ.μ. εφ' όσον δεν συμπληρούται τρίωρον από του μεσημβρινού γεύματος. 3.Οσάκις παρίσταται ανάγκη συμπτύξεως τάξεων κατά τας σωματικάς ασκήσεις, λόγω του τύπου του σχολείου (Πεντατάξιον, Τετρατάξιον κλπ) αι τάξεις συμπτύσσονται ανά δύο ήτοι Α+Β, Γ+Δ και Ε+ΣΤ προηγουμένων πάντοτε κατά τας τοιαύτας συμπτύξεις των ανωτέρων τάξεων. 4.Από της Γ' τάξεως και προκειμένου περί πολυταξίων σχολείων επιτρέπεται και συνιστάται η σύμπτυξις των μαθητών και μαθητριών δύο εκ των εν συνεχεία τάξεων εις δύο τμήματα εν αρρένων και εν θηλέων, εκάτερον των οποίων αναλαμβάνεται υπό διδασκάλου και διδασκαλίσσης. 5.Καθ' ας ημέρας, λόγω κακοκαιρίας, δεν ενδείκνυται η διδασκαλία των σωματικών ασκήσεων εν υπαίθρω και εφ' όσον το σχολείον δεν διαθέτει υπόστεγον δια τας σωματικάς ασκήσεις, ο προς τούτο αναγραφόμενος εν τω ωρολογίω προγράμματι χρόνος διατίθεται προς ψυχαγωγίαν των μαθητών εν τη αιθούση διδασκαλίας, χρησιμοποιουμένων προς τούτο των ειδικών ψυχαγωγικών παιδιών αιθούσης. Άρθρ.4.-1.Την διδασκαλίαν της σωματικής αγωγής εις τα σχολεία της στοιχειώδους εκπαιδεύσεως αναλαμβάνουν υποχρεωτικώς οι διδάσκαλοι και αι διδασκάλισσαι των οικείων τάξεων, απαγορευομένης της συμπτύξεως δύο τάξεων, οσάκις οι εν τω σχολείω υπηρετούντες, διδάσκαλοι και διδασκάλισσαι καλύπτουν τον αριθμόν των τάξεων. Σελ. 593 19 Σχολική Σωματική Αγωγή 32.Η.α.20 2.Εις ας περιπτώσεις ένιοι διδάσκαλοι ή διδασκάλισσαι είναι υπερήλικες ή σωματικώς ανεπαρκείς δια την διδασκαλίαν των σωματικών ασκήσεων της τάξεών των, αναπληρούνται υπό ετέρων διδασκάλων ή διδασκαλισσών, οριζομένων υπό του Διευθυντού του σχολείου, εκ των εν τω αυτώ σχολείω υπηρετούντων. 3.Πάντες οι διδάσκοντες την σωματικήν αγωγήν εις τα σχολεία της στοιχειώδους εκπαιδεύσεως υποχρεούνται να αναγράφουν εν τω βιβλίω διδασκομένης ύλης α)την ημερομηνίαν εκάστου μαθήματος, β)εάν εγένετο ή δεν εγένετο μάθημα, γ)την αιτίαν δι' ην δεν εγένετο μάθημα και δ)τα στοιχεία της κατά το αναλυτικόν πρόγραμμα διδαχθείσης ύλης. Άρθρ.5.-1.Η διδασκαλία της σωματικής αγωγής εις τα σχολεία της στοιχειώδους εκπαιδεύσεως αρχίζει την αυτήν ημερομηνίαν, καθ' ην και τα λοιπά μαθήματα και λήγει με την τέλεσιν της ετησίας επιδείξεως εις την Σωματικήν Αγωγήν. 2.Παν σχολείον της στοιχειώδους εκπαιδεύσεως υποχρεούται από της 20 Μαΐου και μέχρι λήξεως των μαθημάτων να εκτελέση δημοσία ενώπιον των γονέων και κηδεμόνων των μαθητών και των Αρχών επίδειξιν της κατά το σχολικόν έτος συντελεσθείσης εργασίας και προόδου των μαθητών εις την σωματικήν αγωγήν. 3.Αι κατά την προηγουμένην παράγραφον επιδείξεις οργανούνται υφ' ολοκλήρου του συλλόγου των διδασκόντων, εκτελούνται δε πάντοτε συμφώνως προς τα εν τω αναλυτικώ προγράμματι της σωματικής αγωγής οριζόμενα. 4.Επιδείξεις και αγώνες δύνανται να οργανούνται επίσης κατά τας μεγάλας εθνικάς εορτάς ή και εις πάσαν άλλην περίστασιν κρινομένην κατάλληλον υπό του συλλόγου των διδασκόντων, μετά προηγουμένην έγκρισιν των οικείων Επιθεωρητών. 5.Εις τους εκ των μαθητών των σχολείων της στοιχειώδους εκπαιδεύσεως διακρινομένους εις αγωνιστικάς ασκήσεις απονέμονται υπό των σχολείων ειδικά διπλώματα εκτυπούμενα μερίμνη της Διευθύνσεως Σωματικής Αγωγής του Υπουργείου. 6.Μετά την τέλεσιν πάσης επιδείξεως περί την σωματικήν αγωγήν υποβάλλεται απ' ευθείας προς το Υπουργείον (Διεύθυνσιν Σωματικής Αγωγής) ειδική έκθεσις υπό του Διευθυντού του σχολείου, μετά σχετικών παρατηρήσεων και φωτογραφιών, εφ' όσον τούτο είναι δυνατόν, αντίγραφον δε ταύτης προς τον οικείον Επιθεωρητήν. Σελ. 594 7.Εις ας πόλεις και χωρία είναι δυνατή η άσκησις των μαθητών και μαθητριών εις την κολύμβησιν επιτρέπεται όπως αι ετήσιαι επιδείξεις εις την Σωματικήν Αγωγήν των σχολείων τελούνται, το πρώτον δεκαήμερον του Μαΐου, ίνα το υπόλοιπον χρονικόν διάστημα μέχρι λήξεως των μαθημάτων χρησιμοποιήται δια την διδασκαλίαν της κολυμβήσεως. Άρθρ.6.-1.Δια την εις τας σωματικάς ασκήσεις επίδοσιν των μαθητών αμφοτέρων των φύλων των σχολείων της στοιχειώδους εκπαιδεύσεως χρησιμοποιούνται τα προαύλια των οικείων σχολείων, υποχρεούνται δε οι Διευθυνταί των σχολείων, όπως εν συνεργασία μετά των Σχολικών Εφορειών και των Αρχών μεριμνούν : α)δια την ισοπέδωσίν των, β)δια την αποβολήν παντός αντικειμένου δυναμένου να φέρη προσκόμματα ή να προκαλέση δυστηχήματα κατά την διδασκαλίαν της σωματικής αγωγής και γ)δια την κατασκευήν των απαραιτήτων γυμναστικών εγκαταστάσεων, συμφώνως προς τας εκάστοτε οδηγίας του Υπουργείου. 2.Εις ας περιπτώσεις τα προαύλια των σχολείων είναι ανεπαρκή ή ακατάλληλα δια τας σωματικάς ασκήσεις, χρησιμοποιούνται τα προαύλια ετέρων σχολείων ή τα παντός τύπου Γυμναστήρια ή και ελεύθεροι επίπεδοι χώροι πλησίον των σχολείων ευρισκόμενοι και κατάλληλοι προς τούτο. 3.Απαγορεύεται η μετατροπή των προαυλίων των σχολείων της στοιχειώδους εκπαιδεύσεως εις σχολικούς κήπους, εφ' όσον δεν εξασφαλισθή ανάλογος χώρος δια τας σωματικάς ασκήσεις των μαθητών. 4.Καθορίζεται ως ειδική στολή δια τας σωματικάς ασκήσεις και τας επιδείξεις εις την Σωματικήν Αγωγήν των μαθητών αμφοτέρων των φύλων των σχολείων της στοιχειώδους εκπαιδεύσεως η γραμμωτή φανέλλα κυανού και λευκού χρώματος και η βραχεία περισκελίς μελανού χρώματος, εάν και εφ' όσον τούτο είναι δυνατόν. Άρθρ.7.-Οι Γενικοί Επιθεωρηταί και Επιθεωρηταί της Σωματικής Αγωγής, οσάκις ευρίσκονται εις πόλεις και χωρία προς επιθεώρησιν καθηγητών και καθηγητριών της σωματικής αγωγής υποχρεούνται, εφ' όσον διαθέτουν τον προς τούτο απαραίτητον χρόνον, να επιθεωρούν και τα σχολεία της στοιχειώδους εκπαιδεύσεως και να παρέχουν εις τους διδάσκοντας την σωματικήν αγωγήν οδηγίας δια την αποτελεσματικήν εφαρμογήν αυτής, καθώς επίσης και δια την ίδρυσιν ή οργάνωσιν γυμναστηρίων. 20 32.Η.α.20 Σχολική Σωματική Αγωγή Άρθρ.8.-«1.Οι επιθεωρηταί των σχολείων της στοιχειώδους Εκπαιδεύσεως δέον οσάκις επιθεωρούν δημοδιδασκάλους και δημοδιδασκαλίσσας της περιφερείας των όπως επεκτείνουν την επιθεώρησίν των και επί του μαθήματος της Σωματικής αγωγής χαρακτηρίζοντες προς τούτοις εις τας εκθέσεις των και την επίδοσίν των εις την Σωματικήν αγωγήν». Η παρ. 1 ετροποποιήθη ως άνω δια της υπ' αριθ. 298/1946 πράξεως Υπουργ. Συμβουλίου. 2.Του λοιπού έκαστος των Επιθεωρητών της στοιχειώδους εκπαιδεύσεως υποχρεούται εις το τέλος εκάστου σχολικού έτους, όπως υποβάλλη προς το Υπουργείον (Διεύθυνσιν Σωματικής Αγωγής) εκθέσεις περιληπτικάς περί της ικανότητος εκάστου των διδασκόντων την σωματικήν αγωγήν, καθώς επίσης και τοιαύτας περί της γυμναστηριακής καταστάσεως εκάστου των υπ' αυτόν σχολείων, υποδεικνύων συγχρόνως και τα πλέον απαραίτητα μέτρα προς βελτίωσιν της σωματικής αγωγής της περιφερείας του. Άρθρ.9.-Εις τας δια των διατάξεων του Νόμ. 3215/1924 καθοριζομένας προϋποθέσεις προς απονομήν επαίνου και τιμητικής διακρίσεως μετά χιλιοδράχμου γέρατος εις δημοδιδασκάλους προστίθενται και η επιμέλεια και ο ζήλος δια την αποτελεσματικήν εφαρμογήν της σωματικής αγωγής εις τα οικεία σχολεία, καθώς επίσης και δια την ίδρυσιν και οργάνωσιν γυμναστηρίων. 